תקנות הנכים (ועדות רפואיות)

{{ח:התחלה}}
{{ח:כותרת|תקנות הנכים (ועדות רפואיות), תשכ״ו–1965}}
{{ח:קטע3||תקנות בדבר ועדות רפואיות}}

{{ח:פתיח-התחלה}}
{{ח:תיבה|ק״ת תשכ״ו, 204|תקנות הנכים (ועדות רפואיות)|https://olaw.org.il/takanot/takanot-1792.pdf}}; {{ח:תיבה|תשל״ה, 616|תיקון|https://olaw.org.il/takanot/takanot-3278.pdf}}; {{ח:תיבה|תשמ״ז, 1183|תיקון|https://olaw.org.il/takanot/takanot-5047.pdf}}; {{ח:תיבה|תש״ן, 534|תיקון|https://olaw.org.il/takanot/takanot-5260.pdf}}; {{ח:תיבה|תשנ״ד, 1229|תיקון|https://olaw.org.il/takanot/takanot-5616.pdf}}; {{ח:תיבה|תשנ״ה, 1690|תיקון|https://olaw.org.il/takanot/takanot-5694.pdf}}; {{ח:תיבה|תש״ס, 568|תיקון|https://olaw.org.il/takanot/takanot-6034.pdf}}; {{ח:תיבה|תשס״ח, 568|תיקון|https://olaw.org.il/takanot/takanot-6651.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הנכים (תגמולים ושיקום)#סעיף 29|סעיפים 29(א)}} {{ח:חיצוני|חוק הנכים (תגמולים ושיקום)#סעיף 48|ו־48}} {{ח:חיצוני|חוק הנכים (תגמולים ושיקום)|לחוק הנכים (תגמולים ושיקום), תשי״ט–1959 [נוסח משולב]}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשמ״ז}}
{{ח:ת}} בתקנות אלה –
{{ח:ת|סוג=הגדרה}} ”נכה“ – נכה שלגביו נתבקשה ועדה רפואית על ידי קצין תגמולים לקבוע את דרגת נכותו;
{{ח:ת|סוג=הגדרה}} ”בקשה“ – בקשה שהוגשה על ידי קצין תגמולים לועדה רפואית לקבוע את דרגת נכותו של נכה;
{{ח:ת|סוג=הגדרה}} ”מזכיר“ – מי שראש אגף השיקום או סגנו מינו לענין תקנות אלה.

{{ח:סעיף|2|רשימה של רופאים|תיקון: תשל״ה, תש״ן, תשנ״ה, תשס״ח}}
{{ח:תת|(א)}} שר הבטחון ימנה רשימה של רופאים ומהם ימנה את יושבי ראש הועדה הרפואית.
{{ח:תת|(ב)}} שר הבטחון ימנה רופא ממונה על ועדות רפואיות (להלן – הממונה), אשר יפקח על ביצוע תקנות אלה.
{{ח:תת|(ג)}} הודעה המפרטת את שמות הרופאים ברשימה ואת מען הועדה הרפואית תפורסם ברשומות.

{{ח:סעיף|3|הרכבת ועדות רפואיות|תיקון: תשנ״ד, תשנ״ה}}
{{ח:תת|(א)}} יושב ראש הועדה הרפואית ירכיב לכל בקשה ובקשה ועדה רפואית מבין הרופאים ששמותיהם כלולים ברשימה לפי {{ח:פנימי|סעיף 2|תקנה 2}}.
{{ח:תת|(ב)}} ועדה רפואית תורכב מרופא אחד או יותר, הכל כפי שיקבע יושב ראש הועדה הרפואית.
{{ח:תת|(ג)}} כאשר הבקשה לקביעת דרגת נכות כוללת מספר פגימות תורכב הועדה הרפואית ממומחים אשר ידונו ויחליטו בועדה באותן פגימות; במקרים שבהם לא ניתן שהרכב של ועדה רפואית אחת ידון במספר פגימות, רשאי יהיה הממונה להורות על קיום מספר הרכבים של ועדות רפואיות לאותה בקשה.

{{ח:סעיף|4|יושבי ראש הועדות}}
{{ח:ת}} יושב ראש הועדה הרפואית שנתמנה לפי {{ח:פנימי|סעיף 2|תקנה 2(א)}} רשאי להטיל על חבר ועדה רפואית שהורכבה לפי {{ח:פנימי|סעיף 2|תקנה 2}} לישב ראש בישיבות הועדה (להלן – יושב ראש).

{{ח:סעיף|5|החלטות הועדה ברוב דעות}}
{{ח:ת}} החלטות בועדה המורכבת מיותר מחבר אחד, יתקבלו ברוב דעות; היו הדעות שקולות תכריע דעת יושב הראש.

{{ח:סעיף|6|העברת החלטה ליושב ראש הועדה הרפואית}}
{{ח:תת|(א)}} ישב בראש ועדה חבר שאיננו יושב ראש הועדה הרפואית, תועבר כל החלטה של הועדה לעיונו של יושב ראש הועדה הרפואית; אישר יושב ראש הועדה הרפואית את החלטת הועדה, יודיע עליה לקצין התגמולים ובאמצעותו לנכה.
{{ח:תת|(ב)}} יושב ראש הועדה הרפואית רשאי לאשר את החלטת הועדה או להחזירה, בצירוף הערותיו, לדיון נוסף בועדה שנתנה את החלטתה, או להעביר את הבקשה לדיון חדש בפני ועדה בהרכב אחר.
{{ח:תת|(ג)}} על החלטת הועדה שנתקבלה בדיון נוסף או בדיון חדש לפי תקנת משנה (ב) יודיע יושב ראש הועדה הרפואית לקצין התגמולים ובאמצעותו לנכה.

{{ח:סעיף|7|סדרי דיון|תיקון: תש״ס}}
{{ח:תת|(א)}} יושב ראש הועדה הרפואית או היושב ראש יקבע את המועד והמקום שבו תדון הועדה בבקשה, ויודיע על כך לנכה, באמצעות קצין התגמולים, לפחות שבעה ימים לפני המועד האמור.
{{ח:תת|(ב)}} לא התייצב הנכה לפני הועדה במועד ובמקום שנקבעו בהודעה, רשאית הועדה לדון ולהחליט שלא בפניו לפי החומר שברשותה; אולם אם הודיע הנכה לועדה לפני התחלת הדיון שלא יוכל להתייצב, מסיבות שאין לו שליטה עליהן, רשאי יושב ראש הועדה הרפואית או היושב ראש לדחות את מועד הדיון.
{{ח:תת|(ג)}} יושב ראש הועדה הרפואית רשאי להחליט, בלא צורך בהזמנת הנכה לפי הועדה, כי דרגת נכות שנקבע שהיא זמנית תהיה דרגת נכות קבועה במקרים אלה:
{{ח:תתת|(1)}} דרגת נכותו של הנכה מ־0% עד 9%;
{{ח:תתת|(2)}} דרגת נכותו לא השתנתה במשך שלוש השנים שקדמו לבדיקה, ומצבו הרפואי יציב, על סמך תיעוד רפואי עדכני.

{{ח:סעיף|7א|סדרי דיון בהחמרת פגיעה|תיקון: תש״ס}}
{{ח:תת|(א)}} נכה שסבור כי הפגימה המוכרת החמירה, רשאי לבקש שועדה רפואית תקבע את דרגת נכותו מחדש.
{{ח:תת|(ב)}} הבקשה תוגש בכתב ויצוינו בה פרטים אלה:
{{ח:תתת|(1)}} שם הנכה ומענו;
{{ח:תתת|(2)}} נימוקי הבקשה;
{{ח:תתת|(3)}} התלונות העיקריות;
{{ח:תתת|(4)}} במה מתבטאת החמרת המצב הרפואי.
{{ח:תת|(ג)}} הנכה יצרף תיעוד רפואי מתאים שברשותו בתמיכה לבקשה להכיר בהחמרת מצבו.
{{ח:תת|(ד)}} יושב ראש הועדה הרפואית יהיה רשאי לדחות את הבקשה להכיר בהחמרת מצב, אם שוכנע שהבקשה אינה מגלה עילה או שאינה כוללת את הפרטים האמורים בתקנות משנה (ב) ו־(ג).

{{ח:סעיף|8|הזמנת מומחים}}
{{ח:ת}} יושב ראש הועדה הרפואית או היושב ראש או הועדה רשאים להזמין מומחים רפואיים לשם מתן חוות דעת מקצועית.

{{ח:סעיף|9|הודעת ההחלטה לנכה|תיקון: תש״ס}}
{{ח:תת|(א)}} קצין התגמולים יודיע לנכה את ההחלטה שנתקבלה בועדה, ויציין בגוף ההודעה שהנכה רשאי לערער על ההחלטה לפני הועדה הרפואית העליונה תוך ארבעים וחמישה ימים מיום שהגיעה אליו ההודעה.
{{ח:תת|(ב)}} הודעה לפי תקנת משנה (א) שנשלחה בדואר רשום, רואים אותה כאילו הגיעה לתעודתה כתום ששה ימים מיום מסירתה לדואר, אם לא הוכח שהגיעה ביום אחר.

{{ח:סעיף|10|נוכחות בשעת הדיונים|תיקון: תשמ״ז}}
{{ח:ת}} בדיוניה של הועדה לא יהיו נוכחים אלא חברי הועדה, יושב ראש הועדה הרפואית, המזכיר, קצין התגמולים או מי שהוסמך על ידיו, הנכה, ומי שיושב ראש הועדה הרפואית או היושב ראש התירו את נוכחותו.

{{ח:סעיף|11|פרוטוקול}}
{{ח:ת}} דיוני הועדה והחלטותיה, לרבות הצעות המיעוט שבין חבריה, יירשמו בפרוטוקול, והוא ייחתם בידי כל חברי הועדה הנוכחים בישיבה.

{{ח:סעיף|12|תיקון טעויות|תיקון: תש״ן}}
{{ח:תת|(א)}} הועדה רשאית לתקן את נוסח החלטותיה אם תמצא בהן טעות.
{{ח:תת|(ב)}} על כל תיקון כאמור יחתמו כל חברי הועדה שחתמו על הפרוטוקול.
{{ח:תת|(ג)}} יושב ראש הועדה הרפואית רשאי לתקן טעות סופר בתנאי שהתיקון תואם את החלטת הועדה וכוונתה; יושב ראש הועדה יחתום על תיקון כאמור וירשום את תאריך התיקון וסיבת התיקון.
{{ח:תת|(ד)}} הממונה על ועדות רפואיות יהיה רשאי לבקש מועדה רפואית דיון חוזר לצורך תיקון טעות והשלמת הפרוטוקול האמור {{ח:פנימי|סעיף 11|בתקנה 11}}.

{{ח:סעיף|13|סודיות}}
{{ח:ת}} הדיונים בועדה והעיון במסמכיה הם סודיים ואין למסור את תכנם או חלק ממנו לידיעתם של אחרים, אלא אם התיר יושב ראש הועדה הרפואית לגלות מתכנם לצד מעוניין ובמידה שהתיר זאת.

{{ח:סעיף|14|ביטול}}
{{ח:ת}} תקנות הנכים (ועדות רפואיות), תש״י–1950 (להלן – התקנות המתבטלות) – בטלות.

{{ח:סעיף|15|הוראת מעבר}}
{{ח:ת}} כל פעולה שנעשתה לפי התקנות המתבטלות לפני יום פרסומן של תקנות אלה ברשומות יראו אותה כאילו נעשתה לפי תקנות אלה; את מינוי חברי ועדה רפואית ויושב ראש הועדה שנעשתה לפי התקנות המתבטלות יראו כאילו היה מינוי הרשימה ויושב ראש הועדה הרפואית לפי תקנות אלה.

{{ח:סעיף|16|השם}}
{{ח:ת}} לתקנות אלה ייקרא ”תקנות הנכים (ועדות רפואיות), תשכ״ו–1965“.

{{ח:חתימות|י״ח בתשרי תשכ״ו (14 באוקטובר 1965)}}
* '''לוי אשכול'''
שר הבטחון
{{ח:סוגר}}
{{ח:סוף}}
[[קטגוריה:בוט חוקים]]